J. Ivančo, poslanec: (2008-11-26):
Je potrebné povedať, že od roku 2006 od nástupu socialistickej vlády má podiel výdavkov voči HDP klesajúcu tendenciu. V roku 2006 to bolo 2,1 %, 2007 1,94 % HDP, 2008 1,82 a v 2009 sa plánuje 1,76 % HDP. Samozrejme je to bez peňazí samospráv a europeňazí vrátane, podotýkam súkromných zdrojov. Kde sú teda sľuby z programového vyhlásenia vlády o zvyšovaní podielu HDP na financovaní školstva? Kde sú v tom texte štátneho rozpočtu? A aj pritom, keď budeme hovoriť o viaczdrojovom financovaní, teda aj o súkromných zdrojoch. Kde je ale tých 5 %? Kde je aspoň trend k tým 5 %? Programové vyhlásenie vlády hovorí, citujem: „Ak sa má vzdelávací systém rozvíjať, treba odstrániť dlhodobé zlé financovanie regionálneho školstva.“ Opäť sa pýtam, ako teda odstraňujete zlé financovanie regionálneho školstva, keď podiel výdavkov z HDP na regionálne školstvo má klesajúcu tendenciu. A budem rád, pán minister financií, keby ste nám to v rozprave aj vysvetlili, prečo je to tak, alebo či to vidíte inak. V Programovom vyhlásení vlády Slovenskej republiky sa ďalej píše. „Vláda si plne uvedomuje, že podmienkou zvyšovania kvality vzdelávania je zlepšenie spoločenského a ekonomického postavenia pedagógov.“ Žiaľ, musím konštatovať, že podľa práve navrhovaného štátneho rozpočtu na rok 2009 zlepšenie ekonomického postavenia pedagógov je v nedohľadne. Platy zamestnancov v regionálnom školstve sú za tejto vlády výrazne poddimenzované, a to chcem zdôrazniť pre poľnohospodárov, voči priemernej mzde v národnom hospodárstve. A, žiaľ, v roku 2009 to tak bude aj naďalej. Podľa zdroja z internetovej  stránky vašich kamarátov odborového zväzu pracovníkov školstva a vedy je priemerná mzda v regionálnom školstve na úrovni 18 125 korún. Je to priemerná mzda od septembra minulého roku do júna tohto roku. Priemerná mzda v národnom hospodárstve za prvý polrok 2008 je 20 950. Opakujem, zdroj je odborový zväz pracovníkov školstva a vedy. Teda priemerná mzda v tomto roku v regionálnom školstve je podľa prepočtov odborového zväzu na úrovni 86,5 % priemernej mzdy v národnom hospodárstve. Opakujem, 86,5 % priemernej mzdy v národnom hospodárstve. Keď sme končili  v roku 2006 vládu, bolo to na úrovni 90,1 % priemernej mzdy v národnom hospodárstve. Veľmi zlý trend. Preto hovorím, že postavenie zamestnancov v regionálnom školstve je výrazne poddimenzované a výrazne zaostáva za všetkými veľkými sľubmi. Aj preto, že v návrhu rozpočtu hovoríte o priemernom mzdovom výdavku zamestnancov regionálneho školstva, hovoríte o čísle 706 eur konkrétne na strane 31 rozpočtu, sa teda dostaneme na úroveň 89 % priemernej mzdy v národnom hospodárstve v roku 2009. Opakujem, v roku 2006 to bolo 90,6 a takisto to máte napísané v návrhu štátneho rozpočtu. A čuduj sa svete, vtedy bola veľká nespokojnosť odborárov a dnes je akosi ticho. V návrhu štátneho rozpočtu sa uvádza, že platy učiteľov regionálneho školstva budú rásť o 10,5 %, ale reálny nárast normatívnych výdavkov je len o 9 %. Podľa môjho odhadu teda sotva pokryje tento nárast vami avizované zvýšenie platov a príslušných odvodov, takzvaných osobných nákladov na celý rok. No, samozrejme, týmto sa momentálne nikto netrápi, pretože máme tam ešte vatu v prevádzkovom normatíve a ten o to, koľko budeme potrebovať znížime. Ale o elektriku a plyn sa už nestaráte, kto na školách zaplatí. Bohužiaľ, takto sa v školskom prostredí medzi učiteľmi chválite len 10,5-percentným zvýšením platov, ale výsledkom vládnutia je to, že rozdiel medzi priemernou mzdou v regionálnom školstve a mzdou v národnom hospodárstve sa zväčšuje, a tým sa zhoršuje ekonomické postavenie pedagógov. Je to ohlupovanie učiteľov, dámy a páni, ohlupovanie učiteľov, že zvýšenie mzdy o 10 % im síce pomôže, ale určite to nebude na úroveň priemernej mzdy v národnom hospodárstve, tak ako ste to vy sami deklarovali v programovom vyhlásení vlády. V roku 2009 teda bude priemerná mzda všetkých zamestnancov regionálneho školstva na úrovni 88,8 %, a to teda sa len dobieha to, čo bolo v roku 2006, v 2009, pretože v roku 2008 to je 86,5 % priemernej mzdy v národnom hospodárstve. Preto vážený pán minister financií podám pozmeňujúci návrh o navýšenie 780 miliónov Sk na výdavky v regionálnom školstve, aby došlo k vyrovnaniu priemernej mzdy s predpokladanou priemernou mzdou v národnom hospodárstve. Ak to podporíte, verím, že váš pán minister školstva bude hovoriť o spokojnosti, vy asi nie, ale pán minister školstva by mal hovoriť o spokojnosti. Uvidíme. A pritom pre pána kolegu Záhumenského nejde ani o zvyšovanie na priemer Európskej únie, ide len o zvýšenie na priemer mzdy v národnom hospodárstve Slovenskej republiky. V roku 2008 sa urobilo veľa kriku kvôli reformnej reality šou. No výdavky na vzdelávanie zamestnancov také dôležité aj podľa pána ministra školstva pri reforme, ako aj na ďalšiu šou, ktorá nás ešte len čaká od nového roku s kariérnym systémom učiteľov a s tým súvisiaci podľa ľudí z ministerstva školstva, podľa ľudí od ministra školstva, podľa samého ministra a podľa pánov poslancov vládnej koalície, ktorí tu vždy hovoria o vzdelávaní učiteľov, ale výdavky na vzdelávanie klesajú. Učitelia teda budú mať povinnosť vzdelávať sa, ale vzdelávacie inštitúcie, ako aj školy samotné, ktoré v normatíve dostávajú peniaze na vzdelávanie budú mať o 15,7 milióna menej korún ako v roku 2008, keď sa ešte povinne asi nemuseli vzdelávať. Pritom krásne je, že v programovom rozpočtovaní je cieľ vyvzdelávať 114-tisíc učiteľov alebo 114-tisíc zamestnancov...